**Ministru kabineta noteikumu projekta “Tehnisko līdzekļu, ar kuriem fiksē pārkāpumus, neapturot transportlīdzekli, izmantošanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ceļu satiksmes likuma 43.6 panta pirmā daļa un Autoceļu lietošanas nodevas likuma 8. panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts, lai aizstātu Ministru kabineta 2014.gada 15.aprīļa noteikumus Nr.200 “Tehnisko līdzekļu (fotoiekārtu vai videoiekārtu) izmantošanas kārtība” (turpmāk – Noteikumi Nr.200).Noteikumu projekta grozījumu apjoms pārsniedz pusi no noteikumu apjoma. Līdz ar to atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktam ir sagatavots jauns noteikumu projekts. Noteikumi stāsies spēkā nākamajā dienā pēc to izsludināšanas. Kārtība, kādā izmanto tehniskos līdzekļus, ir noteikta Noteikumos Nr.200, kas izdoti saskaņā ar Ceļu satiksmes likuma 43.6 panta pirmo daļu. Grozījumi Autoceļu lietošanas nodevas likuma 8.panta ceturtajā daļā noteic, ka Autoceļu lietošanas nodevas likuma pārkāpumus var fiksēt ar tehniskiem līdzekļiem, neapturot transportlīdzekli.Noteikumu projekts paredz, ka pārkāpumu fiksēšanai izmanto ne tikai stacionāros un pārvietojamos tehniskos līdzekļus, bet arī tehniskos līdzekļus, ar kuriem aprīkoti transportlīdzekļi, kas verificēti normatīvajos aktos noteiktajā kārtībā. Stacionāros vai pārvietojamos tehniskos līdzekļus nepieciešamības gadījumā verificē normatīvajos aktos noteiktajā kārtībā. Noteikumu mērķis ir noteikt, ka ar tehniskajiem līdzekļiem, neapturot transportlīdzekli, var fiksēt pārkāpumus ceļu satiksmē un veikt autoceļu lietošanas nodevas samaksas kontroli.Valsts policija plāno ceļu satiksmes uzraudzībā ieviest arī cita veida tehniskos līdzekļus, proti, automātisku transportlīdzekļu valsts reģistrācijas numura zīmju nolasīšanas/atpazīšanas un ceļu satiksmē izdarītu pārkāpumu fiksēšanas sistēmu. Ar minēto sistēmu tiks aprīkoti Valsts policijas netrafarētie transportlīdzekļi, kuri pārvietojoties veiks ceļu satiksmes uzraudzību. Šīs ierīces ļaus fiksēt tālruņa, piezīmjdatora, planšetdatora vai viedierīces lietošanas pārkāpumus, transportlīdzeklim atrodoties kustībā, to noteikumu pārkāpšanu, kuri reglamentē brīdinājuma signāla došanas kārtību, drošības jostas nelietošana, luksofora signālu prasību neievērošanu, kā arī citus ceļu satiksmes noteikumu pārkāpumus.Noteikumu projekts izstrādāts ar mērķi paplašināt tehnisko līdzekļu uzstādošo institūciju loku, nosakot, ka tehniskos līdzekļus uzstāda Valsts policija, VAS “Ceļu satiksmes drošības direkcija”, VAS “Latvijas valsts ceļi” un Valsts ieņēmumu dienests |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts policija, VAS “Ceļu satiksmes drošības direkcija” , VAS “Latvijas valsts ceļi” un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Transportlīdzekļu vadītāji, kuri neievēro Ceļu satiksmes likuma un tam pakārtoto normatīvo aktu, kā arī Autoceļu lietošanas nodevas likuma prasības. Noteikumu projekta regulējums attieksies arī uz transportlīdzekļu un to vadītāju valsts reģistrā norādītajiem transportlīdzekļa turētājiem vai, ja turētājs nav norādīts vai transportlīdzeklis ir noņemts no uzskaites, transportlīdzekļa īpašniekiem (valdītājiem), kuriem saskaņā ar Autoceļu lietošanas nodevas likumu , ir jāveic nodevas nomaksa. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums administratīvo slogu, kā arī veicamās darbības nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā.  |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 27.martā http://www.sam.gov.lv/sm/content/?cat=553  |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, VAS “Ceļu satiksmes drošības direkcija”, VAS “Latvijas Valsts ceļi” un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T.Linkaits

Vīza:

Valsts sekretāra p.i. Dž.Innusa